Държавен вестник, бр. 67, 2010 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  67
7. Създаването на профилирана НХК/НХО 
се базира на разчет 10 легла за 100 големи 
профилирани операции на година.
8. Помещение за външни прегледи на нев­
рохирургично болни се разкрива с разчет 1 стая 
за 500 посещения годишно за следболнично 
наблюдение и контрол.
9. Клиниката/отделението по неврохирур­
гия от второ ниво на компетентност трябва 
да разполага с определен брой легла в об­
щоболничното специализирано отделение за 
интензивно лечение.
10. Създаването на профилирани неврохи­
рургични клиники е препоръчително на трето 
ниво на компетентност.
11. Клиниката/отделението по неврохирургия 
от трето ниво на компетентност, включително 
профилирана, трябва да има осигурена въз­
можност за интензивно лечение на пациенти в 
профилирана клиника/отделение за интензивно 
лечение или в общоболнична такава при разчет 
2 интензивни легла на 200 големи оперативни 
интервенции за година. 
12. Лечебните заведения, в които има раз­
крита клиника или отделение по неврохирургия 
от второ ниво на компетентност, трябва да 
разполагат със:
12.1. клинична лаборатория от второ ниво 
на компетентност;
12.2. микробиологична лаборатория (може 
и по договор с друго лечебно заведение на 
територията на същото населено място);
12.3. структура по клинична патология (може 
и по договор с друго лечебно заведение на 
територията на същото населено място);
12.4. рентгенов апарат за скопия и графия; 
апаратура за компютърна аксиална томография 
или магнитно резонансна томография (може 
и по договор с друго лечебно заведение на 
територията на населеното място);
13. Клиниката или отделението по неврохи­
рургия от второ ниво на компетентност трябва 
да разполага със следната апаратура: 
13.1. С-рамо за пероперативен образен 
контрол;
13.2. операционен микроскоп;
13.3. специфичен неврохирургичен инстру­
ментариум.
14. Лечебните заведения, в които има раз­
крита клиника или отделение по неврохирургия 
от трето ниво на компетентност, трябва да 
разполагат със:
14.1. клинична лаборатория от трето ниво на 
компетентност с възможности за кръвногазов 
анализ, хемостазиология и др.;
14.2. микробиологична лаборатория (може 
и по договор с друго лечебно заведение на 
територията на същото населено място);
14.3. структура по клинична патология (може 
и по договор с друго лечебно заведение на 
територията на същото населено място);
14.4. рентгенов апарат за скопия и графия;
14.5. апаратура за компютърна аксиална то­
мография или магнитно резонансна томография 
(може и по договор с друго лечебно заведение 
на територията на населеното място);
15. Клиниката или отделението по неврохи­
рургия от трето ниво на компетентност трябва 
да разполага със следната апаратура: 
15.1. С-рамо за пероперативен образен 
контрол;
15.2. операционни микроскопи – 2 бр.;
15.3. апаратура за ендоскопски операции;
15.4. специфичен неврохирургичен инстру­
ментариум.
Раздел IV
Човешки ресурси
1. Клиника/отделение по неврохирургия
1.1. Началник на отделение по неврохи­
рургия е лекар с придобита специалност по 
неврохирургия и професионален стаж над 10 
години. Клиничният опит и научната степен са 
предимство за заемане на длъжността.
1.2. Началник на клиника по неврохирургия 
е лекар – хабилитирано лице с призната спе­
циалност по неврохирургия и професионален 
стаж над 15 години. 
1.3. В клиниката/отделението по неврохи­
рургия работят лекари със или без придобита 
специалност. Съотношението между лекари с 
придобита специалност по неврохирургия и 
обучаващи се (специализанти) не трябва да е 
под 60:40. 
1.4. В клиниката/отделението по неврохи­
рургия от второ ниво на компетентност трябва 
да работят минимум двама лекари с призната 
специалност по неврохирургия.
1.5. В клиниката/отделението по неврохи­
рургия от трето ниво на компетентност трябва 
да работят минимум шест лекари, от които 
поне четирима с призната специалност по 
неврохирургия.
1.6. Оптималният брой на неврохирурзите, 
работещи в клиниката/отделението се определя 
на базата на:
а) брой обслужвано население;
б) осигуряване на двучленен (при нужда 
тричленен) неврохирургичен екип за всяка 
операционна маса ежедневно, от които единият 
да е специалист по неврохирургия;
в) кадрово осигуряване на приемен кабинет 
(кабинети) от наличните кадри в НХО/НХК;
г) кадрово осигуряване на дежурни лекари 
през денонощието при спазване изисквания 
за междудневна и междуседмична почивка по 
Кодекса на труда; с последваща почивка, по­
лагаща се по Кодекса на труда; при по-малко 
от 6 лекари на основна длъжност се допускат 
дежурства на разположение през нощта;
д) осигуряване на спешна и специализирана 
неврохирургична помощ;
е) учебна натовареност на клиниката/отде­
лението, в което се провежда обучение.